11. Anlægsbevilling - Nye boligområder - Lading nord (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lokalplan nr. 409, vejloven
SAGENS INDHOLD
Byrådet skal i denne sag tage stilling til en anlægsbevilling på i alt 21,3 mio. kr. til 
udstykning og byggemodning af nye boligområder nord for [adresse] og 
[adresse] i [adresse].
Den nye udstykning, som omfatter ca. 45 parcelhusgrunde, vil realisere den kommunalt ejede del af 
lokalplan 409. Projektafgrænsningen fremgår af det vedhæftede kortbilag ”Nye boligområder nord for 
[adresse] og [adresse] i [adresse]”. 
Den resterende del af lokalplanområdet, som er beliggende nord for Engbakken, ejes og byggemodnes af 
en privat bygherre.
Byggemodningen vil ske i overensstemmelse med lokalplan nr. 409 – Boligområde i [adresse]. 
Vejadgangen til boligområdet fra [adresse] forudsætter, at forholdene forbedres til at håndtere trafikken. 
Projektet indebærer derfor en udvidelse af kørebanen på [adresse], på strækningen mellem [adresse] 
og vejtilslutningen af det nye boligområde. 
Tidsplanen for byggemodningen af området indebærer, at projektering samt udbud af anlægsprojekt 
forventes afsluttet i 1. kvartal 2025. Anlægsarbejdet forventes gennemført i perioden april til oktober 2025.
VURDERING
Teknik og Miljø modtager løbende henvendelser fra interesserede købere, som spørger til den forventede 
tidshorisont for udstykning af nye boliggrunde i [adresse].
Teknik og Miljø vurderer derfor, at der er behov for at iværksætte udstykningen af yderligere boliggrunde 
på nuværende tidspunkt for at kunne imødekomme efterspørgslen i området.
Ludvig Simonsen af kloak- og vejanlæg er iværksat i 2. kvartal 2024 for at imødekomme den private 
bygherres ønsker samt at fremskynde myndighedsbehandlingen af den kommunale udstykning.
Den private bygherre har tilkendegivet, at den vestlige del af lokalplanområdet forventes udnyttet til 
etablering af tæt-lav bebyggelse.
Teknik og Miljø vurderer derfor, at den kommunale del af udstykningen bør byggemodnes til åben-lav 
bebyggelse, for at fremme et varieret boligudbud i [adresse].
Den lokalplanlagte alternative udstykningsform, som giver mulighed for etablering af et delområde til tæt-
lav bebyggelse på Højmarken, vil dermed ikke blive udnyttet. 
[adresse]: EMN-2021-00589
Dok-ID: 3735676
Sagsbehandler: chhn
Byråd
29. oktober 2024  19:00
Udbud og salg af kommunens boliggrunde forventes at kunne gennemføres i 4. kvartal 2025.
ØKONOMI
Anlægsudgifterne til projektering og byggemodning udgør overslagsmæssigt 21,3 mio. kr. fordelt som 
følger:
Aktivitet
Beløb kr.
Jord- og miljøtekniske undersøgelser
200.000
Arkæologi
1.225.000
Opmåling og udstykning
650.000
Projektering, udbud, tilsyn og projektledelse
400.000
Vej- og stianlæg
7.550.000
Udvidelse af [adresse]
1.375.000
Anlæg til håndtering af klimavand
500.000
Belysning
650.000
Beplantning og fællesarealer
775.000
Tilslutningsafgifter
6.300.000
Drift af området i salgsperioden
225.000
Uforudsete udgifter
1.450.000
I alt
21.300.000
Udover ovennævnte anlægsudgifter vil der i 2025 være en udgift til vejvandingsbidrag på overslagsmæssigt 
260.000 kr., der skal konteres som en driftsudgift.
Danny Krogh bliver endeligt fastsat på baggrund af Favrskov Spildevands takster som en procentdel 
af anlægsudgiften til regnvandsanlægget.
I Budget 2024-27 og i forslaget til budget for 2025-28 er der afsat rådighedsbeløb på jordforsyningsområdet 
på i alt 21,3 mio. kr. fordelt med 5,0 mio. kr. i 2024 og 16,3 mio. kr. i 2025-28 til byggemodning og udstykning 
af nye boligområder i [adresse]. 
Favrskov Kommunes årlige udgifter til drift og vedligehold af de færdige vej- og stianlæg vil udgøre 
overslagsmæssigt 66.000 kr. og omfatter hovedsageligt vintervedligehold, drift af vejbelysning, drift af 
vejtræer, kantstensfejning samt tømning og vedligehold af rendestensbrønde. Driftsudgifterne vil blive 
indarbejdet i forbindelse med den tekniske budgetlægning for 2026-29 på vejdriftsområdet. 
Udgifterne til byggemodningen af området vil blive modsvaret af løbende indtægter fra salg af grunde.
INDDRAGELSE
De arkæologiske forundersøgelser vil blive gennemført i samarbejde med den private bygherre.
Herudover vil der i forbindelse med projektering og anlægsarbejder være behov for koordinering af 
grænseflader mellem Favrskov Kommune og den private bygherre.
INDSTILLING
Direktøren for Teknik og Miljø indstiller til Byrådet:
1.
At der gives en anlægsbevilling på 21,3 mio. kr. til byggemodning og udstykning af nye boligområder 
i [adresse], finansieret af de afsatte rådighedsbeløb på 5,0 mio. kr. i 2024 og 16,3 mio. kr. i 2025-28.
2.
At driftsbudgettet for 2025 udvides med 260.000 kr. på vejområdet, finansieret af 
kassebeholdningen, til afholdelse af vejafvandingsbidrag.
3.
At der i forbindelse med budgetlægningen for 2026-29 indarbejdes en årlig udgift på 66.000 kr. til 
drift af vej- og stianlæg.
4.
At der i nødvendigt omfang kan igangsættes ekspropriationsprocedure med henblik på at erhverve 
arealer til udvidelse af [adresse].
BESLUTNING
Teknik- og Miljøudvalget, 2. oktober 2024:
Fraværende: Jesper Andreasen
Indstilles godkendt. 
Økonomiudvalget, 22. oktober 2024:
Fraværende: Ingen
Indstilles godkendt.
 
Byrådet, 29. oktober 2024:
Fraværende: Kristina Olsen, Yngve Kjær
Godkendt.
Bilag

Kortbilag - Nye boligområder nord for [adresse] og [adresse] i [adresse] (3781835)
